Bagrationų herbas
Senasis Bagrationų herbas
**Bagrationai** (gruz. ბაგრატიონი, *bagrationi*), arba **Bagrationų dinastija** (ბაგრატიონთა დინასტია) – IX–XVIII a. Gruzijos valdovų dinastija.

Istorija
--------

Kilusi iš armėnų Bagratidų šakos, VI–VIII a. įsigalėjusios Kartlijoje. Dinastijos pradininkas Ašotas VIII a. pabaigoje įkūrė Tao-Klardžetijos valstybę, turėjusią lemiamą įtaką vienijant Gruziją. Nuo 888 m. jos valdovai titulavosi Gruzijos karaliais.

Bagratas III sukūrė vieningą valstybę. Dovydas IV Bagrationas sumušė seldžiukus ir atkūrė nepriklausomybę. Valdant Jurgiui III ir jo dukteriai Tamarai Gruzija įsigalėjo beveik visoje Užkaukazėje, suklestėjo jos kultūra. XV a. pabaigoje Gruzijai suskilus Bagrationai valdė (su pertraukomis) Kartlijos, Kachetijos ir Imeretijos karalystes. 1801 m. Kartliją – Kachetiją, o 1810 m. ir Imeretiją prijungus prie Rusijos Bagrationai neteko sosto.

Iš šios dinastijos kilęs Petras Bagrationas, daug gruzinų kultūros veikėjų. Dinastija gyvuoja iki šiol. 2008 m. mirus dinastijos lyderiui Jurgiui Bagrationui-Mukhraneliui, princu įpėdiniu tapo Nugzaras Bagrationas-Gruzinskis.

Dinastinės linijos
------------------

Bagrationų giminė valdė labai daug Gruzijos karalysčių ir kunigaikštysčių, todėl yra dalijama į daug linijų.

### Kartlijos bagrationai

### Tao-Klardžetijos bagrationai (813–1008)

### Suvienytos Gruzijos bagrationai (1008-)

|  |  |  |
| --- | --- | --- |
| **Vardas** | **Valdymo metai** | **Paveikslas** |
| Bagratas III | 975-1014 |
| Jurgis I Bagrationas | 1014-1027 |
| Bagratas IV | 1027-1072 |
| Jurgis II Bagrationas | 1072-1089 |
| Dovydas IV Bagrationas | 1089-1125 |
| Demetrijas I | 1125-1155 |
| Dovydas V Bagrationas | 1156 |  |
| Jurgis III Bagrationas | 1156-1184 |  |
| Karalienė Tamara | 1184-1215 |  |
| Jurgis IV Bagrationas | 1215-1222 |  |
| Rusudanas Bagrationas | 1222-1245 |
| Dovydas VI Narinas | 1245-1293 |
| Dovydas VII Ulu | 1257-1270 |
| Demetrijas II | 1271-1289 |
| Vachtangas II | 1289-1292 |
| Dovydas VII | 1293-1311 |
| Vachtangas III | 1302-1308 |
| Jurgis VI Bagrationas | 1311-1313 |
| Jurgis V Bagrationas | 1314-1346 |  |
| Dovydas IX | 1346-1360 |
| Bagratas V | 1360-1393 |
| Jurgis VII Bagrationas | 1393-1407 |
| Konstantinas I Bagrationas | 1407-1411 |
| Aleksandras I Bagrationas | 1412-1443 |
| Vachtangas IV | 1443-1446 |
| Jurgis VIII Bagrationas | 1446-1466 |
|

### Kartlijos karalystės bagrationai

### Kachetijos karalystės bagrationai

### Imeretijos karalystės bagrationai

| Dinastija |
| --- |
| Prieš tai:**Abchazijos karalystė  Tbilisio emyratas** | **BagrationaiBagrationaiBagrationaiBagrationai Gruzijos karaliai  Kartlijos, Kachetijos ir Imeretijos karaliai**975-1801 | Po to:**Rusijos imperija** |

Šaltiniai
---------

1. ↑  *Bagrationai*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002. 441 psl.

Nuorodos
--------

|  |  |
| --- | --- |
|  | **Vikiteka: Bagrationų dinastija** – vaizdinė ir garsinė medžiaga  |

* Karališkosios Bagrationų dinastijos svetainė Archyvuota kopija 2018-08-19 iš Wayback Machine projekto.
* *Genealogy.eu* – Bagratidų genealogija Archyvuota kopija 2021-02-01 iš Wayback Machine projekto.